
ԳԼՈՒԽ 1. «ՀԱՅՐԵՆԱԳԻՏՈՒԹՅՈՒՆ» ԲՆԱԳԱՎԱՌԻ ՆՊԱՏԱԿԸ
 
1. Հանրակրթական ուսումնական հաստատություններում «Հայրենագիտություն» բնագավառի նպատակը պետականամետ մտածողությամբ օժտված, ազգային ինքնագիտակցություն և դիմագիծ ունեցող, սեփական պետության ու ժողովրդի դերակատարումը պատմության խորապատկերում գիտակցող, ազգային և համամարդկային արժեհամակարգը կրող ազնիվ, հայրենասեր, հայրենատեր և պատասխանատու քաղաքացու ձևավորումն է:
2. Հիմնական (միջին) դպրոցում «Հայրենագիտություն» բնագավառի ուսուցման նպատակն է՝
1) Ձևավորել գիտելիքներ՝
ա. Ուսումնասիրել Հայաստանի պատմաաշխարհագրական միջավայրը, պետականության ձևավորման ու զարգացման ուղին, մշակութային ժառանգությունն ու ավանդույթները:
բ. հայկական քաղաքակրթության և այդ ընթացքում հատկապես պետականության ձևավորման և զարգացման ընթացքի, ձեռքբերումների ու բացթողումների վերաբերյալ:
գ. հայ ժողովրդի ակունքների, մշակութային ժառանգության, պետական ու եկեղեցական տոների, ծեսերի, սովորույթների, ավանդույթների վերաբերյալ:
դ. Հայաստանի Հանրապետության ազգային փոքրամասնությունների հոգևոր-մշակութային առանձնահատկությունների վերաբերյալ:
2) Ձևավորել և զարգացնել՝
ա. պատմական իրադարձությունները, երևույթները, փաստերը, դրանց փոխկապակցվածությունն ու պատճառահետևանքային կապերը համեմատելու և մեկնաբանելու կարողություններ և հմտություններ:
բ. ազգային մշակույթի ձևավորման և տարբեր շրջափուլերում մշակույթի զարգացման առանձնահատկությունները վերլուծելու, հայ ժողովրդի պատմամշակութային արժեքների տեղն ու նշանակությունը համաշխարհային քաղաքակրթության մեջ գնահատելու կարողություններ և հմտություններ:
գ. պատմական մտածողությունը և պատմությունից դասեր քաղելու կարողություններ և հմտություններ:
դ. քննադատական մտածողությունը, հետազոտելու, աղբյուրների հետ աշխատելու, հաղորդակցվելու, վերլուծելու, գնահատելու, հարցադրումներ կատարելու, լսելու, քննարկելու, բանավիճելու, սեփական տեսակետներն ու դիրքորոշումները հիմնավորելու, որոշումներ կայացնելու կարողություններ ու հմտություններ:
ե. պատմական գործընթացներում անհատի, պետության, հասարակության և շրջակա միջավայրի փոխազդեցությունը վերլուծելու կարողություններ և հմտություններ:
3) Նպաստել՝
ա. պետության և հայրենիքի գաղափարների նույնականացմանը։
բ․սեփական պետության շահերի գիտակցմանը, ազնիվ, հայրենասեր, պատասխանատու քաղաքացու ձևավորմանը:
գ. իր և սերունդների միջև կապի ըմբռնմանը՝ շեշտադրելով ներկայի կարևորությունը և պատմության հիման վրա դասեր քաղելու ու առաջ գնալու կարևորությունը:
դ. ազգային հոգևոր-մշակութային արժեքները պահպանելու, զարգացնելու, հաջորդ սերունդներին փոխանցելու և հանրահռչակելու անհրաժեշտության գիտակցման ձևավորմանն ու զարգացմանը:
3. Միջնակարգ (ավագ) դպրոցում «Հայրենագիտություն» բնագավառի ուսուցման նպատակն է՝
1) Զարգացնել՝
ա. զարգացնել հայկական քաղաքակրթության և պետականության մարտահրավերները վերլուծելու և դրանց դիմագրավման ուղիները մեկնաբանելու հմտություններ:
բ Հայաստանի պատմության առանցքային շրջափուլերը տարբերակելու և դրանց առանձնահատկությունները վերլուծելու հմտություններ:
գ. պատմական գործընթացների պատճառահետևանքային կապերը հետազոտելու և վերլուծելու հմտություններ:
դ. տարբեր շրջափուլերի մարտահրավերները վերլուծելու և դրանց դիմագրավման ուղղությամբ ձեռնարկված միջոցառումները մեկնաբանելու հմտություններ` լսելով և համադրելով տարբեր տեսակետներ ու գնահատականներ:
ե. հայկական քաղաքակրթական ժառանգության տեղն ու դերը համաշխարհային մշակույթի համատեքստում գնահատելու հմտություններ:
զ. տնտեսական համակարգերի առանձնահատկությունները փաստարկելու և դրանց արտացոլումը հասարակական-քաղաքական զարգացումների վրա վերլուծելու հմտություններ:
է. հայ իրականության մեջ հասարակական (առօրեական) կյանքի առանձնահատկությունները մեկնաբանելու, դրանք համաշխարհային զարգացումների համատեքստում ներկայացնելու հմտություններ:
ը. պետական կառավարման համակարգի և հայ հասարակական-քաղաքական մտքի փոխակերպումները ըմբռնելու հմտություններ:
թ. Հայաստանի պատմության առանցքային հիմնահարցերի պատճառահետևանքային կապերը փաստարկելու, եզրահանգումներ անելու և դրանց լուծման հնարավոր տարբերակներ առաջարկելու հմտություններ:
2) Ձևավորել՝
ա. պատմական իրադարձությունների այլընտրանքային տարբերակներ առաջադրելու և պետության հարատևմանն ուղղված քայլեր ուրվագծելու կարողություն:
բ. Հայաստանի Հանրապետության քաղաքական, սոցիալ-տնտեսական, հոգևոր-մշակութային զարգացման հեռանկարները ուրվագծելու և հայկական պետության հարատևման քայլեր առաջադրելու հմտություններ:
3) Նպաստել՝
ա. պետության զորեղացման անհրաժեշտության գիտակցման ամրապնդմանը:
բ. պատմական ժառանգության ընկալման, պատմական փորձի յուրացման ու հաջորդ սերունդներին դրանց փոխանցման կարևորության գիտակցման ամրապնդմանը:
գ. անհատ-հասարակություն-պետություն ներդաշնակ փոխհարաբերությունների և պետության զորեղացման գործում սեփական մասնակցության անհրաժեշտությունը:
դ. ազգային և համամարդկային արժեքներ կրող ազնիվ, հայրենասեր, հայրենատեր և պատասխանատու քաղաքացու ձևավորմանը:
 
ԳԼՈՒԽ 2. «ՀԱՅՐԵՆԱԳԻՏՈՒԹՅՈՒՆ» ԲՆԱԳԱՎԱՌԻ ԸՆԴՀԱՆՈՒՐ ԲՆՈՒԹԱԳԻՐԸ
 
4. Յուրաքանչյուր ժողովրդի պատմություն նրա անցած ուղին է, կենսագրությունն ու հիշողությունը, դարերի հոլովույթում նրա կերտած հոգևոր և նյութական արժեքների ամբողջությունը: Սեփական պետության և ժողովրդի պատմության ուսումնասիրությամբ սովորողը հաղորդակցվում է իր պետության և ժողովրդի ակունքներին, քաղաքակրթության ձևավորման և զարգացման ընթացքին, պատմամշակութային ժառանգությանը, ձևավորվում է նա՝ որպես քաղաքացի, այդ թվում՝ վերջինիս ազգային նկարագիրը, ինքնագիտակցությունը, աշխարհայացքը, արժեհամակարգը:
5. Սեփական պետության և ժողովրդի պատմության իմացությունը սովորողներին հնարավորություն կտա հասկանալ պատմական իրադարձությունները, երևույթները, փաստերը, դրանց փոխկապակցվածությունն ու պատճառահետևանքային կապերը, ինչպես նաև՝ դասեր քաղել պատմությունից և կարևորել պատմական փորձի յուրացման ու հաջորդ սերունդներին դրանց փոխանցման անհրաժեշտությունը: Դրանցով է պայմանավորված համաշխարհային գործընթացներում քաղաքացու, հասարակության և պետության ակտիվ և արդյունավետ ներգրավվածությունը:
6. «Հայրենագիտություն» բնագավառի առարկաների ուսումնասիրությունը էապես կնպաստի ազգային ինքնությունն ու քաղաքակրթական արժեհամակարգը ճանաչող և գնահատող անհատի, պետականամետ, հայրենասեր, հայրենատեր և պատասխանատու քաղաքացու ձևավորմանը, ով, անցյալի փորձի վրա հիմնվելով, իր գործունեությամբ կնպաստի պետության շահերի իրացմանն ու հանրային նպատակների իրականացմանը և Հայաստանի Հանրապետության հզորացմանը:
7. Հանրակրթության պետական չափորոշչով սահմանված «Հայրենագիտություն» բնագավառը ներառում է հանրակրթական դպրոցի V-XII դասարաններում ուսումնասիրվող հետևյալ առարկաները.
1) 5 դասարան - «Իմ հայրենիքը»
2) 6 դասարան - «Իմ հայրենիքն ու աշխարհը»
3) 7-12 դասարաններ - «Հայաստանի պատմություն»
8. V դասարան - «Իմ հայրենիքը» առարկայի ծրագիրը ներառում է հայ ժողովրդի ծագումնաբանության, պետության (hայրենիքի), ազգային կյանքի, կենցաղի, մշակույթի, ավանդապատումների, քրիստոնեական արժեհամակարգի, «Սասնա ծռեր» էպոսի, հասարակության վրա անհատի դերի և ազդեցության վերաբերյալ թեմաներ:
9. VI դասարան - «Իմ հայրենիքն ու աշխարհը» առարկայի ծրագիրը ներառում է քաղաքակրթությունների պատմության հնագույն շրջանը՝ ներառելով քաղաքական, տնտեսական, մշակութային և սոցիալական պատմությունը:
10. VII-IX դասարաններ - «Հայաստանի պատմություն» առարկայի ծրագիրն ընդգրկում է, հայ ժողովրդի ծագումնաբանությունը, հայկական քաղաքակրթության ձևավորման և զարգացման պատմաաշխարհագրական միջավայրի, Ք.ծ.ա. III հազարամյակից մինչև մեր օրերն ընկած ժամանակահատվածի պատմությունը՝ առանձնահատուկ շեշտադրելով պետության գոյության և պետականության զարգացման դրվագները, վերլուծելով պետության չգոյության պատճառներն ու հետևանքները։ Հիմնական դպրոցում սովորողները «Հայաստանի պատմություն» դասընթացի շրջանակներում կուսումնասիրեն հայկական քաղաքակրթության առանձնահատկությունները, պատմական զարգացման օրինաչափությունները, ձեռքբերումները և այլն:
11. X-XII դասարաններ - «Հայաստանի պատմություն» առարկայի ծրագրում ներառված են հետևյալ բովանդակային բաղադրիչները. պետություն և պետականություն, պայքար պետականության և ինքնիշխանության վերականգնման համար և նորարարություն։ 
12. «Իմ հայրենիքը», «Իմ հայրենիքն ու աշխարհը» առարկաների ծրագիրը կառուցված է հետևյալ բովանդակային հաջորդականությամբ. առասպելներից, էպիկական պատումներից մինչև իրական պատմական կերպարներ, իրադարձություններ ու բուն պատմություն:
13. «Հայաստանի պատմություն» առարկայի VII-IX դասարանների ծրագրի կազմման հիմքում դրվել է պատմության ուսումնասիրման գծային մոդելը՝ պահպանելով ժամանակագրական հաջորդականության սկզբունքը: Ծրագրում քաղաքակրթական սկզբունքը զուգորդված է պատմական դարաշրջանների ժամանակագրական հաջորդականության սկզբունքին:
14. «Հայաստանի պատմություն» առարկայի X-XII դասարանների ծրագրի կազմման հիմքում դրվել է մի քանի առանցքային բովանդակային բաղադրիչների՝ ըստ խորության յուրացումը, որն իրականացվելու է պատմահամեմատական մեթոդով պատճառահետևանքային կապերի վերհանմամբ և քննադատական վերլուծությամբ: Ընտրված բովանդակային բաղադրիչների հիմքում ևս դրված են ծրագրային նյութերի թեմատիկ և ժամանակագրական ուսուցման մոտեցումները:
 
ԳԼՈՒԽ 3. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԸ
 
15. «Հայրենագիտություն» բնագավառի՝ «Իմ հայրենիքը» առարկայի 5-րդ դասարանի և «Իմ հայրենիքն ու աշխարհը» առարկայի 6-րդ դասարանի վերջնարդյունքները
1) Նկարագրի իր բնակության վայրը, պետությունը (հայրենիքը), նրա աշխարհագրական դիրքը, սահմանները, պատմաաշխարհագրական միջավայրը։
2) Բացատրի պետության խորհրդանիշների նշանակությունը:
3) Մեկնաբանի և կիրառի զանազան քարտեզներ։
4) Արժևորի իր ժողովրդի պատմամշակութային ձեռքբերումները:
5) Ներկայացնի հայ ժողովրդի ծագման մասին ավանդապատումները։
6)	Բնութագրի հայերի և Հայաստանի Հանրապետության ազգային փոքրամասնությունների ավանդական զբաղմունքը, առօրյա կյանքը, նյութական և հոգևոր մշակույթի բաղադրիչները։
7)	Բացատրի բնության, բնակչության և տնտեսության միջև եղած փոխադարձ կապերը։
8) Արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ։ 
9) Բացատրի քրիստոնեության հոգևոր, բարոյական, արժեքային համակարգի հիմունքները: 
10) Ներկայացնի քրիստոնեական եկեղեցու խորհուրդները: 
11) Համեմատի Հայաստանում բնակվող այլ ժողովուրդների կրոնա-դավանաբանական համակարգերը:
12) Արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ:
13) Ներկայացնի «Սասնա ծռեր» էպոսի հերոսների բնավորության գծերը։ 
14) Վերլուծի «Սասնա ծռեր» էպոսում ներկայացված   արժեհամակարգը:
15) Գնահատի «Սասնա ծռեր» էպոսի ազդեցությունը իր արժեհամակարգի ձևավորման և վարքի  դրսևորման վրա:
16) Համեմատի «Սասնա ծռեր» էպոսը այլ ժողովուրդների էպոսների հետ։
17) Քննի սեփական շրջապատում էպոսի «մերօրյա» հերոսներին:
18) Արժևորի իր ազգային մշակույթը, դրա առանձնահատկությունները և ներդրումը համաշխարհային մշակույթի:
19) Ներկայացնի  «անհատ», «հասարակություն», «պետություն» հասկացությունները։
20) Բացատրի անհատի ունեցած դերը հասարակության և պետության զարգացման տարբեր բնագավառներում:
21) Գնահատի անհատի ունեցած դերը հասարակության կյանքում՝ ձևավորելով հարգալից վերաբերմունք նորարարություն արժեհամակարգի վերաբերյալ:
22) Արժևորի հասարակական համակեցության կանոնները և նորմերը, դրանց կարևորությունը, ցուցաբերի պատասխանատու և հանրօգուտ վարքագիծ:
23) Ներկայացնի պատմություն առարկան, խնդիրները, գործառույթները և ուսումնասիրման եղանակները:
24) Բացատրի պատմական  տարբեր եզրույթները՝ գիտակցելով դրանց նպատակային կիրառությունը։ 
25) Գնահատի պատմության դերը անհատի և հասարակության զարգացման մեջ` լսելով և հասկանալով տարբեր պատմական մեկնաբանություններ ու տեսակետներ։
26) Ընտրի և օգտագործի տեղեկույթ տարբեր աղբյուրներից՝ որոշելով աղբյուրի արժանահավատությունը։ 
27) Նկարագրի նախնադարյան հասարակությունները, դրանց առաջացման, ձևավորման և զարգացման գործընթացները։ 
28) Ներկայացնի Հայկական լեռնաշխարհի հնագույն բնակատեղիները, հասարակական կյանքը: 
29) Հիմնավորի  բնության, բնակչության և տնտեսության միջև եղած փոխադարձ կապերը և դրանց արդյունքում ձևավորված համակարգերը (17):
30) Արժևորի նախնադարյան հասարակության զարգացման ընթացքում ունեցած ձեռքբերումները:
31) Ներկայացնի հնագույն քաղաքակրթությունների ձեռքբերումները քաղաքական, տնտեսական, մշակութային, հասարակական կյանքում:
32) Բացատրի աշխարհի և Հայկական լեռնաշխարհի հնագույն քաղաքակրթությունների ձևավորման ու զարգացման ընթացքը, համեմատի միմյանց հետ: 
33) Համեմատի հին քաղաքակրթությունների՝ մարտահրավերները հաղթահարելու գործընթացները՝ դիտարկելով դրանք որպես հասարակության զարգացման կարևոր բաղադրիչ:
34) Գնահատի  տարբեր ժամանակաշրջանների բնական միջավայրի, հասարակական, տնտեսական, քաղաքական և մշակութային զարգացումների, հայոց և համաշխարհային պատմության իրադարձությունների փոխկապակցվածությունը:
35) Նկարագրի  Հին աշխարհի հավատալիքներն ու կրաոնական համակարգերը, դրանց դերակատարումը հին հասարակությունների կյանքում:
36) Համեմատի տարբեր երկրների և ժողովուրդների  հավատալիքները և կրոնական համակարգերը:
37) Նկարագրի տարբեր ժամանակաշրջանների բնական միջավայրի, հասարակական, կրոնական և մշակութային զարգացումների, հայոց և համաշխարհային պատմության իրադարձությունների փոխկապակցվածությունը: 
38) Բացատրի  տարբեր ժամանակներում և հասարակություններում կիրառվող նորարարությունները և նորարար գաղափարները:
39) Ներկայացնի գիտության նվաճումների` տեխնիկայի և տեխնոլոգիաների կիրառության հավանական ազդեցությունը բնության, մարդու և հասարակության վրա:
40) Մեկնաբանի  այն նորարարությունները և գաղափարները, որոնք փոխել են իր համայնքը:
41) Գնահատի նորարարությունների դերը՝ որպես մարտահրավերները հաղթահարելու միջոց։ 

16. «Հայրենագիտություն» բնագավառի՝ «Հայաստանի պատմություն» առարկայի հիմնական դպրոցի (7-9-րդ դասարաններ) վերջնարդյունքները
 
1)	Նկարագրի Հայկական քաղաքակրթության ձևավորման և զարգացման պատմաաշխարհագրական միջավայրը։ 
2) Բացատրի Ք.ծ.ա. III-I հազ. հայկական քաղաքակրթության ձևավորման, զարգացման և անկման պատմական գործընթացները,  կատարի եզրահանգումներ:  
3) Վերլուծի  Վանի թագավորության կազմավորման և զարգացման գործընթացները, ուսումնասիրի պետական կարգը, բանակը, տնտեսությունը, դիցարանը:
4) Բացահայտի տարբեր ժամանակաշրջանների բնական միջավայրի, հասարակական, տնտեսական, քաղաքական և մշակութային զարգացումների, հայոց և համաշխարհային պատմության իրադարձությունների փոխկապակցվածությունը:
5) Գնահատի և արժևորի Վանի թագավորության քաղաքակրթական ժառանգության տեղն ու դերը հայոց և համաշխարհային մշակույթի համատեքստում:
6)	Բացատրի Ք.ծ.ա. VII-III դդ. քաղաքակրթության ձևավորման, զարգացման և անկման պատմական գործընթացները։ 
7)	Նկարագրի Երվանդյան Հայաստանի պետական կարգը, բանակը, տնտեսությունը, կրոնը, բնակչության առօրյա կյանքը:
8)	Ճանաչի տարբեր ժամանակաշրջանների, ազգերի և մշակութային-գաղափարային խմբերի արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ:
9) Գնահատի Հայկազունի Երվանդունիների թագավորության մշակութային ժառանգությունը:
10)	Արժևորի պատմական փորձի փոխանցման անհրաժեշտությունը՝ դրսևորելով լսելու և տարբեր սերունդների փորձը ընկալելու կարողություն։
11)	Ներկայացնի Մեծ Հայքի Արտաշեսյան թագավորության ձևավորման պատմաաշխարհագրական միջավայրը: 
12)	Նկարագրի Արտաշեսյան թագավորությունը. պետական կարգը, բանակը, տնտեսությունը, կրոնը, բնակչության առօրյա կյանքը։
13) Վերլուծի Հայկական աշխարհակալության ստեղծման և անկման գործընթացներում ներքին և արտաքին գործոնների ազդեցությունը 
14)	Գնահատի Արտաշեսյանների դերը  պետականության ամրապնդման մեջ։ 
15)	Արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ։ 
16)	Բացատրի Արշակունիների թագավորության ձևավորման պատմաաշխարհագրական միջավայրը։ 
17)	Նկարագրի Արշակունյաց թագավորությունը, քաղաքական, տնտեսական հաակարգը, առօրյա կյանքը:  
18)	Ներկայացնի քրիստոնեության տարածումը  տարածաշրջանում, Հայոց եկեղեցու ձևավորման և կայացման ընթացքը։ 
19)	Վերլուծի տարբեր ժամանակաշրջանների, ազգերի և մշակութային-գաղափարային խմբերի արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ:
20)	Գնահատի քրիստոնեության ընդունման, գրերի գյուտի պատմական նշանակությունը:
21)	Նկարագրի նախարակական համակարգը, տնտեսությունը, բնակչության առօրյա կյանքն ու կենցաղը, հասարակական հարաբերությունները:  
22)	Ներկայացնի  V-IX դդ․ պետականության համար պայքարի շրջափուլերը։
23) Գնահատի V-IX դարերի պետականության համար պայքարի արդյունքները՝ կարևորելով պայքարի նշանակությունը՝ դրված նպատակների իրականացման գործում:
24) Արժևորի ոսկեդարյան մշակույթի ձեռքբերումները հայոց ու համաշխարհային մշակույթի համատեքստում։ 
25) Հիմնավորի  սեփական տեսակետը և դիրքորոշումը։ 
26) Նկարագրի Բագրատունյաց թագավորության հիմնադրման, հզորացման և անկման գործընթացները։ 
27)	Բնութագրի Բագրատունյաց թագավորությունը, պետական կարգը, բանակը, տնտեսությունը, բնակչության առօրյա կյանքն ու կենցաղը։ 
28)	Վերլուծի X-XI դարերում հայ ժողովրդի միասնականությանը, պետականությանը սպառնացող մարտահրավերները և դրանց դիմագրավելու ու հաղթահարելու  քայլերը:
29)	Արժևորի Անիի Բագրատունյաց թագավորության քաղաքակրթական ձեռքբերումները։
30)	Հիմնավորի  ժամանակաշրջանի  հասարակական, տնտեսական, քաղաքական և մշակութային զարգացումները, հայոց և համաշխարհային պատմության իրադարձությունների փոխկապակցվածությունը։
31)	Նկարագրի XI-XIV դդ. տարածաշրջանում հաստատված աշխարհաքաղաքական իրադրությունը և հայ ժողովրդի պատմական զարգացման ընթացքի վրա ունեցած ազդեցությունը։
32) Բացատրի XI-XIV դդ․ քաղաքական և տնտեսական կյանքը, հասարակական հարաբերությունները, բնակչության առօրյա կյանքն ու կենցաղը, համեմատի նախորդ ժամանակաշրջանների իրողությունների հետ:  
33)	Բնութագրի և համեմատի XI-XIV դդ.: Վերլուծի պատճառահետևանքային կապերը։ 
34)	Գնահատի Զաքարյանների դերը Հայաստանի հյուսիսարևելյան շրջաններում իշխանապետության ստեղծման գործում: 
35)	Գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ։ 
36)	Բացատրի Կիլիկիայի հայկական պետության ստեղծման ներքին և արտաքին նախադրյալները:
37)	Նկարագրի Կիլիկիայի հայկական պետության քաղաքական, տնտեսական համակարգը, պետական կարգը, բանակը, տնտեսությունը, բնակչության առօրյա կյանքն ու կենցաղը, համեմատի նախորդ և արդի ժամանակաշրջանների իրողությունների հետ:  
38)	Բնութագրի Կիլիկյան Հայաստանի նշանավոր գործիչների՝ պետության ամրապնդմանն ու հզորացմանն ուղղված ձեռնարկումները։
39)	Վերլուծի համաշխարհային և տարածաշրջանային պատմական մի շարք գործընթացների ազդեցությունը Կիլիկյան պետության հիմնադրման, հզորացման և անկման գործընթացներում: 
40)	Գնահատի Կիլիկյան Հայաստանի քաղաքակրթական ձեռքբերումները։
41)	Գնահատի իր և ուրիշների կարծիքն ու փաստարկները, վերլուծի պատճառահետևանքային կապերը և կայացնի որոշումներ։ 
42) Նկարագրի XV-XVII դդ. տարածաշրջանի աշխարհաքաղաքական իրավիճակը, Հայաստանի ներքին և արտաքին դրությունը:
43)	Համեմատի XV-XVII դդ. Հայաստանի պատմության առանցքային դրվագները, կարևոր երևույթները, վերլուծի դրանց արդյունքներն ու հետևանքները:
44) 	Բնութագրի XV-XVII դդ. տնտեսական կյանքը, հասարակական հարաբերությունները, բնակչության առօրյա կյանքն ու կենցաղը, համեմատի նախորդ ժամանակաշրջանների իրողությունների հետ:  
45)	Գնահատի կաթողիկոսական աթոռը Հայաստան տեղափոխելու և Էջմիածնում վերհաստատելու անհրաժեշտությունը, պետականության վերականգնման շարժումները:
46) Մեկնաբանի XV-XVII դդ. Հայաստանի ինքնավարության վերականգնման շարժման աշխուժացման նախադրյալները եվրոպական պետությունների հետ կապված հույսերի ձախողման և կողմնորոշման փոփոխության պատճառները:
47)	 Հիմնավորի տարբեր ժամանակաշրջանների բնական միջավայրի, հասարակական, տնտեսական, քաղաքական և մշակութային զարգացումների, հայոց և համաշխարհային պատմության իրադարձությունների փոխկապակցվածությունը։
48)	Նկարագրի տարածաշրջանի աշխարհաքաղաքական իրավիճակը և Հայաստանի ներքին ու արտաքին դրությունը XVIII դարում:
49)	Բացատրի XVIII դարում արևելահայերի, արևմտահայերի և գաղութահայության սոցիալ-տնտեսական կյանքը, հասարակական հարաբերությունները, առօրյա կյանքն ու կենցաղը, բացահայտի ընդհանրություններն ու առանձնահատկությունները։
50)	Բնութագրի հայ առևտրական կապիտալի ձևավորման պայմանները, կենտրոնները, համաշխարհային առևտրի ու տնտեսության մեջ նրա ներգրավածությունը:
51)	Համեմատի Հայաստանի ազատագրության ծրագրերը, գործիչների առաջադիմական գաղափարները, աշխատությունները, արտահայտի դիրքորոշում  և տեսակետ դրանց վերաբերյալ, փորձի կազմել ծրագիր:
55)	Բացատրի պետականության վերականգնման գաղափարն իր ընկալմամբ։ 
56) Հետաքննի տեղեկույթ տարբեր աղբյուրներից՝ որոշելով  և բնութագրելով        աղբյուրի արժանահավատությունը և այն օգտագործելիս կատարի հղումներ: 
57) Նկարագրի տարածաշրջանի աշխարհաքաղաքական իրավիճակը և Հայաստանի ներքին ու արտաքին դրությունը XIX դարում:
58)	Մեկնաբանի XIX դարում արևելահայերի և արևմտահայերի սոցիալ-տնտեսական կյանքը, հասարակական հարաբերությունները, առօրյա կյանքն ու կենցաղը, բացահայտի ընդհանրություններն ու առանձնահատկությունները։
59)	Քարտեզագրի XIX դարի երկրորդ կեսին հայ հասարակական-քաղաքական կյանքում տեղի ունեցած փոփոխությունները, ազգային կուսակցությունների առաջացումը։
60)	Մեկնաբանի Հայկական հարցի միջազգայնացման գործընթացը, լուծման ուղղությամբ իրականացված ձեռնարկումները, դրանց արդյունքները։
61)	Քարտեզագրի XIX դարի երկրորդ կեսին հայ հասարակական-քաղաքական կյանքում տեղի ունեցած փոփոխությունները։
62)	Հիմնավորի ֆիդայական շարժման առաջացման պատճառները, էությունը, նշանավոր ֆիդայապետերի գործունեությունը։ 
63)	Գնահատի ֆիդայական շարժման և Զեյթունի 1862 թ. հերոսամարտի դերն ու նշանակությունը պատմության մեջ:
64)	Հիմնավորի սեփական տեսակետը և դիրքորոշումը: 
65)	Բացատրի հայկական գաղթավայրերի ձևավորման պատճառները, տարբեր գաղթավայրերի զարգացման առանձնահատկությունները:
66)	Վերլուծի մշակույթի զարգացման նախադրյալները, պայմանները, օրինաչափությունները, ընդհանրությունները, առանձնահատկությունները: 
67)	Բնութագրի գրատպության, հայ գրքի, մամուլի, կրթական նշանավոր հաստատությունների դերն ու նշանակությունը հայ մշակութային, քաղաքական, հասարակական կյանքում:
68)	Գնահատի Մխիթարյան միաբանության դերը հայկական մշակույթի, հայագիտության և գիտության տարբեր ճյուղերի զարգացման ու մշակույթի պահպանման գործում: 
69)	Արժևորի XV-XX դդ․ ընկած ժամանակահատվածի հայկական մշակույթի ձեռքբերումները հայոց և համաշխարհային մշակույթի համատեքստում:
70) Նկարագրի տարածաշրջանի աշխարհաքաղաքական իրավիճակը և Հայաստանի ներքին ու արտաքին դրությունը XIX դարում:
71)	Նկարագրի աշխարհաքաղաքական իրադրությունը և Հայաստանի դրությունը XIXդ․ վերջին և XX դարի սկզբին:
72)	Ներկայացնի Առաջին աշխարհամարտում հայ ժողովրդի մասնակցությունը:
73) Քարտեզագրի սոցիալ-տնտեսական կյանքի, հասարակական հարաբերությունների, առօրյա կյանքի ու կենցաղի առանձնահատկությունները Արևելյան Հայաստանում, Արևմտյան Հայաստանում և Օսմանյան Թուրքիայի հայաբնակ շրջաններում XIX դարի  վերջին և XX դարի սկզբին, բացահայտի ընդհանրություններն ու առանձնահատկությունները։
74)	 Վերլուծի Հայոց ցեղասպանության շարժառիթները, պատճառները, ծրագրերը, փուլերը, ընթացքը, հետևանքները:
75)	 Գնահատի  ինքնապաշտպանական մարտերը  Հայոց ցեղասպանության տարիներին: 
76)	Արժևորի Հայոց ցեղասպանության տարիներին մեծ տերությունների, առաջադեմ գործիչների, կազմակերպությունների հայամետ գործունեությունը և ցեղասպանության միջազգային ճանաչմանն ուղղված գործընթացը:
77)	Մասնակցի Հայաստանի հիմնախնդիրների քննարկմանը` օգտագործելով պատմության, պետության և տնտեսության մասին ունեցած համապատասխան գիտելիքները: 
78)	Ներկայացնի աշխարհաքաղաքական իրադրությունը, Հայաստանի և տարածաշրջանի ներքաղաքական և արտաքին քաղաքական իրավիճակը 1917-1920 թթ․:
79)	Նկարագրի Հայաստանի Առաջին Հանրապետության պետական կառավարման համակարգը, բանակը, սոցիալ-տնտեսական, մշակութային կյանքը, հասարակական հարաբերությունները, առօրյա կյանքն ու կենցաղը։
80)	Վերլուծի արտաքին և ներքին գործոնների ազդեցությունը Հայաստանի Առաջին Հանրապետության կայացման և անկման գործընթացներում։
81)	Գնահատի մշակույթի զարգացման պայմանները, առանձնահատկությունները:
82)	Մասնակցի Հայաստանի հիմնախնդիրների քննարկմանը` օգտագործելով պատմության, բնակչության, պետության և տնտեսության մասին ունեցած համապատասխան գիտելիքները։ 
83)	Ներկայացնի աշխարհաքաղաքական իրադրությունը, Խորհրդային Հայաստանի արտաքին քաղաքական և ներքաղաքական իրավիճակը 1920-1991 թթ․: 
84)	Նկարագրի Խորհրդային Հայաստանի պետական կառավարման համակարգը, սոցիալ-տնտեսական կյանքը, հասարակական հարաբերությունները, առօրյա կյանքն ու կենցաղը, փորձի կապեր գտնել ներկա կյանքի իրողությունների հետ։
85) Բացատրի Խորհրդային Հայաստանի տարածքային հիմնախդիրները:
86) 	Քննի հայ ժողովրդի մասնակցությունը Երկրորդ աշխարհամարտին: 
87)	Վերլուծի Խորհրդային իշխանությունների կրոնական քաղաքանությունը և պետություն-եկեղեցի հարաբերությունները 1920-1991 թթ.։
88)	Գնահատի Գարեգին Նժդեհի գործունեությունը և Զանգեզուրի հերոսամարտի  արդյունքներն ու նշանակությունը: 
89)	Հիմնավորի տարբեր ժամանակաշրջանների բնական միջավայրի, հասարակական, տնտեսական, քաղաքական և մշակութային զարգացումների, հայոց և համաշխարհային պատմության իրադարձությունների փոխկապակցվածությունը։
90)	Ներկայացնի քաղաքական, տնտեսական, մշակութային և հասարակական հարաբերությունները հետխորհրդային շրջանում: 
91)	Բացատրի  Լեռնային Ղարաբաղի հիմնախնդրի էությունը:
92)	Վերլուծի  պատերազմի ազդեցությունը հասարակության կերպափոխման գործընթացում:
93)	Մասնակցի Հայաստանի հիմնախնդիրների քննարկմանը` օգտագործելով պատմության, բնակչության, պետության և տնտեսության մասին ունեցած համապատասխան գիտելիքները: 
94)	Նկարագրի տարածաշրջանի աշխարհաքաղաքական իրադրությունը, ՀՀ   արտաքին քաղաքական և ներքաղաքական իրավիճակը արդի շրջանում: 
95)	Բացատրի  պետական կառավարման համակարգը, սոցիալ-տնտեսական կյանքը, հասարակական հարաբերությունները, առօրյա կյանքն ու կենցաղը, 
96)	Վերլուծի հարաբերությունները հարևան և աշխարհի երկրների, միջպետական տարբեր միությունների, կառույցների, կազմակերպությունների հետ:
97)	Հիմնավորի  քաղաքացիության, իրավունքի ու պարտականության էությունը և ժողովրդավարության նշանակությունը սոցիալական արդար և ներդաշնակ համակեցության ապահովման գործում:
98) Արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ: 
99)	Նկարագրի Հայկական սփյուռքի աշխարհագրությունը:
100)	Բացատրի Սփյուռքի ձևավորման և նոր համայնքների առաջացման պատճառներն: 
101)	Մեկնաբանի Սփյուռքի հիմնախնդիրները, պետություն-Սփյուռք հարաբերությունների հեռանկարը:
102)	Գնահատի հայրենադարձության նշանակությունը։
103)	Բնութագրի սփյուռքահայ մշակույթի զարգացման առանձնահատկությունները և ձեռքբերումները: 
104)	Արժևորի  տարբեր ժամանակաշրջանների բնական միջավայրի, հասարակական, տնտեսական, քաղաքական և մշակութային զարգացումների, հայոց և համաշխարհային պատմության իրադարձությունների փոխկապակցվածությունը: 

17. «Հայրենագիտություն» բնագավառի՝ «Հայաստանի պատմություն» առարկայի ավագ դպրոցի (10-12-րդ դասարաններ) վերջնարդյունքները
 
1)	Նկարագրի Հայկական լեռնաշխարհի աշխարհագրական դիրքի առանձնահատկությունները, աշխարհաքաղաքական փոփոխությունները:
2)	Բացատրի Ք.ծ.ա. III-II հազ. վաղ պետական կազմավորումների ձևավորման պատմաշխարհագրական միջավայրի առանձնահատկությունները:  
3)	Վերլուծի վաղ պետական կազմավորումների քաղաքական, հասարակական-տնտեսական և մշակութային կյանքի ձևավորման, զարգացման և անկման պատճառահետևանքային կապերը: 
4)	Գնահատի տարբեր ժամանակաշրջանների, ազգերի և մշակութային-գաղափարային խմբերի արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ: 
5)	Ներկայացնի Ք.ծ.ա. IX-III դդ. Հայկական լեռնաշխարհի պետությունները:
6)	Բացատրի Ք.ծ.ա. IX-III դդ. պետությունների քաղաքական, հասարակական-տնտեսական և մշակութային կյանքի ձևավորման, զարգացման և անկման պատճառահետևանքային կապերը: 
7)	Մեկնաբանի Վանի թագավորության գործունեության ազդեցությունը պատմության հոլովույթում:
8)	Մեկնաբանի Երվանդյանների գործունեության ազդեցությունը պատմության հոլովույթում:
9)	Գնահատի Հայկական լեռնաշխարհի Ք.ծ.ա.  IX-III դդ. պետությունների քաղաքակրթական ժառանգությունը հայոց և համաշխարհային մշակույթի համատեքստում՝ համեմատելով այն տվյալ ժամանակաշրջանի այլ քաղաքակրթությունների ձեռքբերումների հետ: 
10)	Բացատրի աշխարհաքաղաքական գործընթացների ազդեցությունը Արտաշեսյանների թագավորության հիմնադրման, զարգացման, աշխարհակալության ստեղծման և կործանման վրա:
11)	Վերլուծի Արտաշեսյանների թագավորության քաղաքական, հասարակական-տնտեսական և մշակութային կյանքի ձևավորման, զարգացման և անկման պատճառահետևանքային կապերը, 
12)	Գնահատի Արտաշեսյանների թագավորության քաղաքակրթական ժառանգությունը հայոց և համաշխարհային մշակույթի համատեքստում՝  համեմատելով տվյալ ժամանակաշրջանի այլ քաղաքակրթությունների ձեռքբերումների հետ:
13)	Արժևորի անկախ ու զորեղ պետություն ունենալու անհրաժեշտությունը՝ գնահատելով հայկական պետության տեղն ու դերը Հին աշխարհի պետությունների համատեքստում: 
14)	Նկարագրի  աշխարհաքաղաքական գործընթացների ազդեցությունը Արշակունյաց թագավորության հիմնադրման, զարգացման և անկման վրա:
15)	Բացատրի ժամանակի մարտահրավերներն ու դրանց դիմագրավման ուղղությամբ ձեռնարկված միջոցառումները: 
16)	Քննարկի ավատատաիրական հասարակարգի ձևավորման և հաստատման գործընթացները և հասարակական կյանքի տարբեր ոլորտների կերպափոխությունները: 
17)	Գնահատի քրիստոնեության ընդունման, հայոց այբուբենի ստեղծման  անհրաժեշտությունն ու նշանակությունը։
18)	Արժևորի Արշակունիների թագավորության մշակութային ժառանգությունը հայոց և համաշխարհային մշակույթի համատեքստում՝ փորձելով համեմատել նախորդ և արդի ձեռքբերումների հետ: 
19)	Բացատրի միջազգային աշխարհաքաղաքական գործընթացների հետևանքները Հայաստանի ներքաղաքական կյանքում V - XVII դդ.:
20)	Վերլուծի Բագրատունյաց թագավորության հիմնադրման, զարգացման և անկման գործընթացները։
21)	Քննարկի ավատատիրական մասնատվածության պատճառները  և  հետևանքները:
22)	Գնահատի Բագրատունիների թագավորության քաղաքակրթական ժառանգությունը հայոց մշակույթի համատեքստում՝ համեմատելով նախորդ և արդի ժամանակաշրջանի  ձեռքբերումների հետ:
23) Վերլուծի տեղեկատվությունը՝ հասկանալով մեդիա ուղերձների ստեղծման գործընթացը։ 
24)	Նկարագրի միջազգային աշխարհաքաղաքական գործընթացների ազդեցությունը Կիլիկիայում հայկական պետության ձևավորման, զարգացման և անկման վրա:
25) Բացատրի ժամանակի մարտահրավերներն ու դրանց դիմագրավման ուղղությամբ ձեռնարկված միջոցառումները:
26)	Գնահատի Կիլիկյան Հայաստանի քաղաքակրթական ժառանգությունը հայոց և համաշխարհային մշակույթի համատեքստում՝ համեմատելով նախորդ և արդի ժամանակաշրջանի  ձեռքբերումների հետ:
27) Օգտագործի տեղեկույթ տարբեր աղբյուրներից՝ որոշելով  և բնութագրելով աղբյուրի արժանահավատությունը։ (30)
28) Վերլուծի բազմամշակութային միջավայրի ձևավորման պատճառները:
29) Ներկայացնի նորագույն շրջանի հայկական պետականության պատմության կարևոր իրադարձություններն ու երևույթները:  
30)	Բացատրի միջազգային աշխարհաքաղաքական գործընթացների ազդեցությունը Հայաստանի երեք հանրապետությունների ձևավորման, զարգացման վրա:
31)	Մեկնաբանի ժամանակի մարտահրավերներն ու դրանց դիմագրավման ուղղությամբ ձեռնարկված միջոցառումները:
32)	 Հիմնավորի քաղաքացիության, իրավունքի ու պարտականության էությունը և ժողովրդավարության նշանակությունը սոցիալական արդար և ներդաշնակ համակեցության ապահովման գործում: 
33)	 Բացատրի  մշակութային և կրոնական  գործոնների դերը ինքնության պահպանման գործում։
34) Վերլուծի գրերի գյուտը և թարգմանական շարժումը որպես գիտակցված մշակութային քաղաքականություն։
35) Ներկայացնի եկեղեցու դերը որպես հոգևոր և կազմակերպիչ կենտրոն։
36) Մեկնաբանի դավանաբանական պայքարը (Քաղկեդոնականության հարց) որպես ինքնության պաշտպանության ձև։
37)Գնահատի էպոսը որպես ազգային ինքնագիտակցության հավաքական համակարգ։
38) Վերլուծի նախարարական համակարգը որպես ինքնակառավարման և իշխանության պահպանման մեխանիզմ։
39) Բացատրի ինքնավարության ձևերը արաբական տիրապետության ժամանակ։
40) Գնահատի «Հայոց իշխանի» և «Իշխանաց իշխանի» ինստիտուտների դերը պետականության վերականգնման գործընթացում։
44) Հիմնավորի զինված և քաղաքական պայքարի փոխկապակցվածությունը։ 
45) Բացատրի սելջուկյան, մոնղոլական, թուրքմենական ցեղերի ազդեցությունները։
46) Վերլուծի տեղային զինված դիմադրության և հարմարվողական քաղաքականության համադրությունը։
47) Մեկնաբանի տնտեսական և համայնքային կառույցները որպես ինքնության պահպանման միջոցներ։
48) Գնահատի իշխանական տների դերը ինքնության պահպանման գործոն։
49) Ներկայացնի ազատագրական ծրագրերը և դրանց ձևավորման պատճառները։
50) Վերլուծի դիվանագիտական նախաձեռնությունները որպես պայքարի նոր ձև։
51) Գնահատի լուսավորականության և սահմանադրական գաղափարների դերը։
52) Բացատրի կուսակցությունների և ֆիդայական շարժման առաջացումը։
53) Մեկնաբանի գաղթօջախների դերակատարումը պայքարի կազմակերպման մեջ։
54) Վերլուծի ինքնապաշտպանական մարտերը որպես գոյության պահպանման միջոց։
55) Բացատրի Ռուսական և Օսմանյան կայսրությունների կազմում ազգային ինքնության պահպանման առանձնահատկությունները։
56) Հիմնավորի զինված պայքարի դերը պետականության վերականգնման գործընթացում։
55) Բացատրի ազգային զարթոնքի դերը ՀԽՍՀ-ում:
56)	Ուսումնասիրի ՀԽՍՀ-ում և Սփյուռքում ազգային նոր ու առաջադեմ երիտասարդութան և մտավորականության ձևավորման նախադրյալները և գործունեությունը:
57)	Գնահատի 1960-ականների ազգային զարթոնքի ազդեցությունը ժամանակակից քաղաքացիական հասարակության և ժողովրդավարական արժեքների ձևավորման վրա:
58)	Ներկայացնի ՀԽՍՀ-ում արդյունաբերականացման, կոլեկտիվացման և գիտական նորարարության ընթացքն ու առանձնահատկությունները:
59)	Մեկնաբանի գիտություն-տնտեսություն փոխկապակցվածությունը՝  գնահատելով գիտատեխնիկական առաջընթացի դերն ու արդյունքները Խորհրդային Հայաստանի տնտեսության զարգացման գործում: 
60)	Գնահատի խորհրդային տնտեսական կարգի ազդեցությունը հայաստանյան քաղաքային և գյուղական համայնքների կենսակերպի վրա:
61)	Արժևորի  ավանդույթները և հասարակական համակեցության կանոնները` դիտարկելով դրանք մարդու իրավունքների և այլ անձանց նկատմամբ հարգանքի: 
62)	Վերլուծի կրթական, գիտական և մշակութային նորարարության ընթացքը Հայաստանում 20-րդ դարում: 
63) Վերլուծի Խորհրդային Հայաստանի մշակույթի զարգացման նախադրյալները:
64) Մեկնաբանի հայկական մշակութի հաջողությունները համաշխարհային
իրականության համատեքստում:
65)	Համեմատի խորհրդային գաղափարախոսական քարոզչության մեթոդները ժամանակակից տեղեկատվական մանիպուլյացիաների հետ՝ զարգացնելով քննադատական մտածողությունը: 
66)	Ներկայացնի հայ հասարակության քաղաքական, տնտեսական, սոցիալական և մշակութային փոփոխությունները արդի շրջանում։ 
67)	Վերլուծի անկախության շրջանի (21-րդ դարի սկիզբ) տեխնոլոգիական ձեռքբերումները (օրինակ՝ ՏՏ ոլորտ, Թումո և այլն):
68)	Բացատրի արդի հայ հասարակությունում տեղի ունեցող փոփոխությունների պատճառները և հետևանքները։
69)	Համեմատի Հայաստանի Երրորդ Հանրապետության հասարակական-քաղաքական և տնտեսամշակութային բնագավառները այլ երկրների համապատասխան բնագավառների հետ։
70)	Վերլուծի Հայաստանի զարգացման հեռանկարները տեխնոլոգիական և գլոբալ մարտահրավերների համատեքստում (ներառյալ ՄԱԿ-ի Կայուն զարգացման նպատակները):
71)	Արժևորի նորարարական տեխնոլոգիաների և գաղափարների ներդրումը հասարակության զարգացման մեջ:  

 
ԳԼՈՒԽ 4. «ՀԱՅՐԵՆԱԳԻՏՈՒԹՅՈՒՆ» ԲՆԱԳԱՎԱՌԻ ԲՈՎԱՆԴԱԿՈՒԹՅԱՆ ԿԱՌՈՒՑՄԱՆ ՀԻՄՆԱԿԱՆ ՍԿԶԲՈՒՆՔՆԵՐԸ
 
18. «Հայրենագիտություն» բնագավառի «Իմ հայրենիքը», «Իմ հայրենիքն ու աշխարհը» և «Հայաստանի պատմություն» առարկաների ծրագրային բովանդակությունը՝
 
1) Կազմված է ժամանակակից գիտամանկավարժական հիմնարար սկզբունքների պահանջներին համապատասխան. նյութի մատչելիություն, տարիքային և անհատական համապատասխանություն:
2) Համապատասխանում է գիտության և մշակույթի ժամանակակից նվաճումներին:
3) Կառուցված է հիմնական գաղափարների հենքի վրա:
4) Նպաստում է արդի հարափոփոխ աշխարհում մրցունակ, պետականակիր արժեհամակարգ ունեցող քաղաքացու ձևավորմանը:
5) Նպաստում է, որ սովորողը կարողանա վեր հանել այն խնդիրները, որոնց հետ առնչվում է առօրյա կյանքում և հիմնվելով ձեռք բերված ուսումնական փորձառության վրա՝ առաջարկի լուծման ուղիներ:
6) Յուրացվում է մի շարք առարկաների հետ սերտ համագործակցության շրջանակներում և ամբողջացնում է հասարակագիտական առարկաներից ստացած գիտելիքները:
7) Կառուցված է այնպես, որ գիտելիքների և կարողությունների զարգացմանը զուգընթաց այն նպաստում է սովորողների վերաբերմունքի և արժեքային համակարգի ձևավորմանը և սոցիալական հմտությունների զարգացմանը։
 
ԳԼՈՒԽ 5. ՀԻՄՆԱԿԱՆ ԳԱՂԱՓԱՐՆԵՐԸ
 
19. «Հայրենագիտություն» բնագավառի բովանդակությունը ձևավորված է հետևյալ հիմնական գաղափարների հենքի վրա.
1) Անհատ և պետություն (ԱՊ)
2) Ինքնություն (Ի)
3) Մշակույթ (Մ)
4) Համակեցություն (Հ)
 
20. Նշված հիմնական գաղափարները առավել հստակեցվում և կոնկրետացվում են հաջորդ երկու ենթամակարդակներում:
21. «Հայրենագիտություն» բնագավառը ուսումնասիրվում է հետևյալ ենթահասկացությունների միջոցով. «Կառավարում», «Փոփոխություն», «Համակարգ», «Կառույց», «Գործունեություն», «Հայրենիք», «Ռազմավարություն», «Գաղափարախոսություն», «Հիմնախնդիր», «Փոխհարաբերություն», «Արժեհամակարգ», «Կրոն, դավանանք», «Հասարակություն», «Տնտեսություն», «Կենսակերպ»:
22. Հիմնական գաղափարների ուսուցումն իրականացվում է պարուրաձև՝ հիմնվելով հիմնական դպրոցի՝ «Իմ հայրենիքը» (V դասարան), «Իմ հայրենիքն ու աշխարհը» (VI դասարան) դասընթացներում ձևավորված նախնական պատկերացումների վրա։ VII-IX և X-XII դասարաններում «Հայաստանի պատմություն» առարկայի շրջանակում տեղի է ունենում ուսուցանվող նյութի աստիճանական ընդլայնում և խորացում:
23. «Հայրենագիտություն» բնագավառի 3-րդ մակարդակի բովանդակային բաղադրիչները հաճախ հնարավոր չէ հստակ առանձնացնել և կոնկրետ համապատասխանեցնել 2-րդ մակարդակի մեկ ենթահասկացության, իսկ 2-րդ մակարդակի որոշ ենթահասկացություններ էլ երբեմն կարող են վերաբերել մի քանի հիմնական հասկացության:
	1-ին մակարդակ
	2-րդ մակարդակ
	3-րդ մակարդակ
	Դասարաններ

	ՀԻՄՆԱԿԱՆ ԳԱՂԱՓԱՐ
	ԵՆԹԱՀԱՍ-ԿԱՑՈՒԹՅՈՒՆ
	ԲՈՎԱՆԴԱԿԱՅԻՆ ԲԱՂԱԴՐԻՉ
	5
	6
	7
	8
	9
	10
	11
	12

	Անհատ և պետություն
(ԱՊ)
	Կառավարում
Փոփոխություն
Համակարգ
Կառույց
	Հայկական լեռնաշխարհի հնագույն պետական կազմավորումները  
	 
	 
	 
	 
	 
	 
	 
	 

	
	
	Վանի թագավորությունը
	 
	 
	 
	 
	 
	 
	 
	 

	
	
	Հայկազունի Երվանդյանների թագավորությունը
	 
	 
	 
	 
	 
	 
	 
	 

	
	
	Մեծ Հայքի Արտաշեսյան թագավորությունը
	 
	 
	 
	 
	 
	 
	 
	 

	
	
	Մեծ Հայքի Արշակունիների թագավորությունը
	 
	 
	 
	 
	 
	 
	 
	 

	
	
	Հայաստանի Բագրատունյաց թագավորությունը
	 
	 
	 
	 
	 
	 
	 
	 

	
	
	Հայկական պետությունը Կիլիկիայում
	 
	 
	 
	 
	 
	 
	 
	 

	
	
	Հայաստանի պետական-քաղաքական կացությունը V-IX դդ.
	 
	 
	 
	 
	 
	 
	 
	 

	
	
	Հայաստանի պետական-քաղաքական կացությունը IX-XIV դդ.
	 
	 
	 
	 
	 
	 
	 
	 

	
	
	Հայաստանի պետական-քաղաքական կացությունը XIV-XIX դդ.
	 
	 
	 
	 
	 
	 
	 
	 

	
	
	Հայաստանի Առաջին Հանրապետությունը
	 
	 
	 
	 
	 
	 
	 
	 

	
	
	Խորհրդային  Հայաստանը 1920-1991 թթ.
	 
	 
	 
	 
	 
	 
	 
	 

	
	
	Հայաստանի Երրորդ Հանրապետությունը
	 
	 
	 
	 
	 
	 
	 
	 

	
	

	
	Գործունեություն
	Արքաներ, թագուհիներ
Աշխարհիկ և հոգևոր գործիչներ
Հերոսներ
	 
	 
	 
	 
	 
	 
	 
	 

	Ինքնություն (Ի)
	Ռազմավարություն
Գաղափարա-խոսություն
Հիմնախնդիր
Փոխհարաբե-րություն
	Պետականության և ինքնիշխանության համար պայքարի նախադրյալները, սկիզբը, դրսևո-րումները (XV-XVII դդ)
	 
	 
	 
	 
	 
	 
	 
	 

	
	
	Պետականության և ինքնիշխանության համար պայքարը XVIII դարում
	 
	 
	 
	 
	 
	 
	 
	 

	
	
	Պետականության և ինքնիշխանության համար պայքարը XIX դարում
	 
	 
	 
	 
	 
	 
	 
	 

	
	
	Հասարակական շարժումներ և քաղաքական պայքար
	 
	 
	 
	 
	 
	 
	 
	 

	
	
	Պետականության և ինքնիշխանության համար պայքարը XX դարի սկզբին
	 
	 
	 
	 
	 
	 
	 
	 

	
	
	Լեռնային Ղարաբաղի հիմնախնդիրը XX դարում
	 
	 
	 
	 
	 
	 
	 
	 

	
	
	Հայկական հարց
	 
	 
	 
	 
	 
	 
	 
	 

	
	
	Հայոց ցեղասպանություն
	 
	 
	 
	 
	 
	 
	 
	 

	
	
	Գաղթավայրեր
Սփյուռք
	 
	 
	 
	 
	 
	 
	 
	 

	Մշակույթ (Մ)
	Ժողովուրդ
	Հայկական լեռնաշխարհ
Հայ ժողովրդի ծագումն ու կազմավորումը
	 
	 
	 
	 
	 
	 
	 
	 

	 
	Գործունեություն
	Դպրոց, կրթություն
Գիտություն
Տպագրություն
Արվեստ
Կիրառական արվեստ
Քաղաքաշինություն,
ճարտարապետություն:
	 
	 
	 
	 
	 
	 
	 
	 

	 
	
	Հայտնագործություններ Ստեղծագործություններ
	 
	 
	 
	 
	 
	 
	 
	 

	 
	Արժեհամակարգ
	Պետական տոներ
Հայոց եկեղեցու ծեսեր, խորհուրդներ
Հոգևոր բարեպաշտական սովորույթներ, ժողովրդական ավանդույթներ
	 
	 
	 
	 
	 
	 
	 
	 

	 
	
	
	
	
	
	
	
	
	
	

	
	Կրոն, դավանանք
	Կրոնական հավատալիքներ
Հեթանոսություն
Քրիստոնեություն
	 
	 
	 
	 
	 
	 
	 
	 

	Համակեցություն
(Հ)
	Հասարակություն
	Դասեր, խավեր
Մրցակցություն
Համագործակցություն
Հակամարտություն
Անկախ գոյակցություն
	 
	 
	 
	 
	 
	 
	 
	 

	
	Տնտեսություն
	Գյուղատնտեսություն
Արդյունաբերություն Արհեստներ
Առևտուր
	 
	 
	 
	 
	 
	 
	 
	 

	
	Կենսակերպ
	Ընտանեկան կյանք
Համայնական կյանք
Քաղաքային կյանք
Բարձրաշխարհիկ կյանք
Զինվորական կյանք
Առօրեական կյանք, կենցաղ
	 
	 
	 
	 
	 
	 
	 
	 


ԳԼՈՒԽ 6. ԽԱՉՎՈՂ ՀԱՍԿԱՑՈՒԹՅՈՒՆՆԵՐ
 
24. Սովորողների մոտ աշխարհի համապարփակ և գիտականորեն հիմնավորված տեսակետ կառուցելու համար «Հայրենագիտություն» բնագավառում ներառվել են մի շարք խաչվող հասկացություններ։ Դրանք առանցքային հասկացություններ են, որոնք ընդհանրական են տարբեր գիտությունների համարՙ կիրառվում եմ հասարակագիտության և բնագիտության բոլոր ճյուղերում և օգնում են սովորողներին միավորելու, փոխկապակցելու տարբեր առարկաներից ձեռք բերած գիտելիքները:
25. Այդ հասկացությունները պետք է մեծ ուշադրության արժանանան կրթական 3 աստիճաններում, բոլոր առարկաների, այդ թվում՝ «Հայաստանի պատմություն», «Իմ հայրենիքը» և «Իմ հայրենիքն ու աշխարհը» առարկաների ուսուցման ժամանակ:
26. Խաչվող հասկացություններն են՝
 
1) Օրինաչափություն
2) Պատճառ և հետևանք
3) Զարգացում
4) Կառուցվածք և գործառույթ
5) Ժամանակ և տարածություն
6) Համակարգ (պետություն)
7) Համաշխարհայնացում
8) Կայունություն և փոփոխություն
9) Անհատներ և հարաբերություններ
10) Անհատական և մշակութային արժեհամակարգ
 
ԳԼՈՒԽ 7. ՈՒՍՈՒՄՆԱԿԱՆ ԳՈՐԾԸՆԹԱՑԻ ՈՒՍՈՒՄՆԱՄԵԹՈԴԱԿԱՆ ԵՎ ՆՅՈՒԹԱՏԵԽՆԻԿԱԿԱՆ ԱՋԱԿՑՈՒԹՅՈՒՆ
 
27. Ուսուցման արդյունավետության բարձրացման նպատակով առաջարկում ենք կիրառել այնպիսի տեխնոլոգիաներ և մեթոդներ, որոնք կապահովեն յուրաքանչյուր սովորողի ակտիվ ընդգրկվածությունը ուսուցման գործընթացում: Հաշվի առնելով թեման, դրված նպատակները, սահմանված վերջնարդյունքները, սովորողների անհատական և տարիքային առանձնահատկությունները, տեխնիկական հագեցվածությունը և այլ հանգամանքներ, տվյալ թեմայի, դասանյութի կամ դրանց որևէ հատվածի համար, ըստ նպատակահարմարության, կարող են ընտրվել տարբեր տեխնոլոգիաներ, մեթոդներ, մեթոդական հնարներ:
28. «Հայրենագիտություն» բնագավառի ուսումնառության հիմքում դրված են հետևյալ մոտեցումները.
1) Հասկացությունների վրա հիմնված ուսումնառություն
2) Ուսումնական նախագծերի իրականացման վրա հիմնված ուսումնառություն
3) Տարբերակված ուսումնառություն և համընդհանուր ներառում
4) Ինքնուրույն - անհատական աշխատանքի վրա հիմնված ուսումնառություն
5) Խնդրահարույց հարցերի հետազոտության վրա հիմնված ուսումնառություն
6) ՀՊՉ-ով սահմանված առանցքային կարողունակությունների զարգացում
7) Հաղորդակցական-համագործակցային հմտությունների զարգացում
8) Քննադատական վերլուծական, հետազոտական, ստեղծագործական մտածողության զարգացում
9) Դիրքորոշումների ու արժեհամակարգի ձևավորում
 
ԳԼՈՒԽ 8. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԻ ԳՆԱՀԱՏՈՒՄԸ
 
29. «Հայրենագիտություն» բնագավառի առարկաներից սովորողների ուսումնառության գնահատման նպատակն է՝
1) պարզել նրանց գիտելիքների, կարողությունների, հմտությունների, դիրքորոշումների և արժեհամակարգային բաղադրիչների համապատասխանության աստիճանը առարկայի չափորոշչով և ծրագրով սահմանված պահանջներին,
2) բացահայտել ուսումնառության գործընթացում յուրաքանչյուր սովորողի ձեռքբերումները, բացթողումները, կարիքներն ու դժվարությունները,
3) օգնել ուսուցչին ճշգրտելու յուրաքանչյուր սովորողի և ամբողջ դասարանի հետ տարվող աշխատանքի ծավալն ու բովանդակությունը, հետադարձ կապի միջոցով բարելավելու ուսուցման որակը:
4) Կիրառվում են հայտորոշիչ, ձևավորող և ամփոփիչ (միավորային և բնութագրող) գնահատումներ:
30. Հայտորոշիչ գնահատման նպատակն է՝ բացահայտել սովորողի նախնական գիտելիքները, հմտությունները, վերաբերմունքն ու արժեքներն ուսումնական գործընթացի որևէ փուլի՝ ուսումնական տարվա, կիսամյակի, առարկայի, դասընթացի, նոր թեմայի ուսումնասիրման մեկնարկից առաջ: Փուլի ընտրությունը թողնվում է ուսուցչի հայեցողությանը:
31. Ձևավորող գնահատումն իրականացվում է ծրագրային նյութի յուրացման մակարդակի, սովորողների անհատական կարիքների, ուսումնական գործընթացի արդյունավետության մասին անհրաժեշտ տեղեկատվություն ստանալու նպատակով:
32. Ձևավորող գնահատման նպատակն է՝ բացահայտել յուրաքանչյուր սովորողի կամ ամբողջ դասարանի ձեռքբերումները, դժվարությունները, բացթողումները՝ ուսուցման և ուսումնառության գործընթացի բարելավման համար: Ձևավորող գնահատման ձևերն ու մեթոդները ընտրում է ուսուցիչը:
33. Ամփոփիչ գնահատման նպատակն ուսումնական առարկաների չափորոշիչներով և ծրագրերով սահմանված վերջնարդյունքներին համապատասխան սովորողի ուսումնական ձեռքբերումների գնահատումն է՝ դասի, թեմայի, կիսամյակի, ուսումնական տարվա ավարտին, ինչպես նաև կրթական աստիճանի ավարտին՝ ամփոփիչ ատեստավորման միջոցով: Ամփոփիչ գնահատումն իրականացվում է միավորային կամ բնութագրող գնահատման միջոցով: Միավորային գնահատումն իրականացվում է որոշակի ժամանակահատվածում ուսումնական նյութի որոշակի ծավալի շրջանակներում սովորողների ձեռքբերումները պարզելու և պաշտոնապես գրանցելու նպատակով: Միավորային գնահատումը սովորաբար իրականացվում է առանձին թեմատիկ միավորի ուսուցման, քառորդի կամ կիսամյակի վերջում:
34. Միավորային գնահատումն իրականացվում է 10 միավորային սանդղակով: Գնահատման այլ սանդղակներ կիրառելիս արդյունքներն արտահայտվում և ամրագրվում են 10 միավորային սանդղակով:
35. Գնահատման ժամանակ հաշվի են առնվում հետևյալ բաղադրիչները
1) գիտելիք, ըմբռնում, կիրառում, վերլուծում, համադրում, գնահատում և արժևորում
2) հետազոտական կարողություններ
3) հաղորդակցական հմտություններ
4) պատմաքննական և ստեղծագործական մտածողություն

1. Հանրակրթության մասին ՀՀ օրենքը:
2. Հանրակրթության պետական չափորոշիչ՝ հաստատված ՀՀ կառավարության 2010 թվականի ապրիլի 8-ի N 439-Ն որոշմամբ։

4. «Հանրակրթության պետական կրթակարգ», ՀՀ կառավարության նիստի հ. 33 արձանագրային որոշում, 26.08.2004 թ.:

